Υποκλασματοποιημένη Εξωτερική Ακτινοθεραπεία στον Καρκίνο Κεφαλής και Τραχήλου
Creators: name: Ξηροπούλου, Ευγενία Ιωάννη
Publisher: name: Aristotle University of Thessaloniki
Year: 2023
Subjects: Καρκίνος κεφαλής και τραχήλου
Υποκλασματοποίηση
Ακτινοθεραπεία
Head and neck cancer
Hypofractionation
Radiation therapy

description: Σκοπός: Η υποκλασματοποιημένη ακτινοθεραπεία (ΑΚΘ) για την αντιμετώπιση των καρκίνων κεφαλής και τραχήλου (ΚΚΤ) αποτελεί απαιτητική μέθοδο θεραπείας. Μελέτες στον τομέα της κλινικής ραδιοβιολογίας κυρίως με τη χρήση του γραμμικού-τετραγωνικού προτύπου (LQ model), έχουν προβλέψει ενθαρρυντικά κλινικά αποτελέσματα, τα οποία έχουν επιβεβαιωθεί από αρκετές κλινικές μελέτες. Η παρούσα ανασκόπηση της βιβλιογραφίας έχει ως στόχο να μελετήσει τόσο την αποτελεσματικότητα, όσο και την ασφάλεια της υποκλασματοποίησης αναφορικά με τον τοπικό έλεγχο, τη συνολική επιβίωση και την τοξικότητα, στη θεραπεία των ΚΚΤ. Μέθοδοι: Έγινε αναζήτηση της βιβλιογραφίας για σχετικές κλινικές μελέτες δημοσιευμένες μετά το 2012, που αφορούσαν υποκλασματοποιημένη (ριζική ή παρηγορική) ΑΚΘ σε ΚΚΤ, στη βάση δεδομένων MEDLINE. Επικεντρωθήκαμε κυρίως σε προοπτικές κλινικές μελέτες, τυχαιοποιημένες δοκιμές, συστηματικές ανασκοπήσεις και μετα-αναλύσεις χρησιμοποιώντας τα εργαλεία που είναι διαθέσιμα στο PUBMED. Αποτελέσματα: Επιλέχθηκαν δεκατρείς δημοσιευμένες μελέτες με συνολικά 6449 ασθενείς, που πληρούσαν τα κριτήρια ένταξης. Οι χορηγούμενες δόσεις ανά συνεδρία για τη ριζική ΑΚΘ ήταν μεταξύ των 2.25 και 3.5 Gy. Υψηλότερες δόσεις ανά συνεδρία χρησιμοποιήθηκαν κυρίως στα πλαίσια της παρηγορικής ΑΚΘ. Στην πλειοψηφία των μελετών, η υποκλασματοποιημένη ΑΚΘ είχε καλύτερα ή ισοδύναμα κλινικά αποτελέσματα σε σχέση με την κλασική κλασματοποίηση, όσον αφορά τον έλεγχο του όγκου και την απάντηση των υγιών ιστών. Υπήρχε στατιστικά σημαντική διαφορά στον τοπικό έλεγχο στις μετα-αναλύσεις, χωρίς ωστόσο σημαντική βελτίωση στην συνολική επιβίωση. Συμπέρασμα: Η υποκλασματοποιημένη ΑΚΘ για τη θεραπεία των ΚΚΤ προσφέρει ισοδύναμο ή και καλύτερο τοπικο-περιοχικό έλεγχο του όγκου και καλώς ανεκτές μετακτινικές αντιδράσεις, σε σύγκριση με την κλασικά κλασματοποιημένη ΑΚΘ. Επιπλέον, η υποκλασματοποίηση παρέχει μικρότερη συνολική διάρκεια θεραπείας με ευνοϊκό αντίκτυπο τόσο στους ασθενείς, όσο και στα Εθνικά Συστήματα Υγείας. Κατά συνέπεια, μπορεί να γίνει μια καθιερωμένη, ισχυρή και οικονομικά αποδοτική μέθοδος αντιμετώπισης των καρκίνων κεφαλής και τραχήλου.
description: . Aim: Hypofractionated Radiotherapy (RT) for the treatment of head and neck cancers is a challenging treatment method. Studies in the field of clinical radiobiology mainly using the Linear-Quadratic model have predicted quite promising clinical outcomes, which have been confirmed by a number of clinical studies. The present review of the literature aims to gather and report current evidence about the efficacy and safety of hypofractionated RT in terms of local control, overall survival and toxicity, in the treatment of head and neck carcinomas. Methods: Relevant clinical studies published after 2012 and reporting on hypofractionated (radical or palliative) RT in head and neck cancers were identified in MEDLINE. We focused mainly on prospective clinical studies, randomized trials, systematic reviews and meta-analyses using the tools available on PUBMED. Results: Thirteen published studies, reporting on a total of 6449 patients met the inclusion criteria. In the above-mentioned clinical studies, the prescribed doses per fraction for radical RT ranged between 2.25 and 3.5 Gy. Higher doses per fraction were used mainly in the context of palliative RT protocols. In most of the studies, hypofractionated RT, gave better or equivalent clinical outcomes compared to conventional fractionation RT protocols, as regards tumor control and normal tissue reactions. There was statistically significant difference in local control in meta-analyses, but not significant improvement in overall survival. Conclusion: Hypofractionated RT for the treatment of head and neck carcinomas offers equivalent or even better loco-regional tumor control and well tolerated post-RT reactions, compared to conventionally fractionated RT. Moreover, hypofractionation provides a shorter total duration of treatment with favorable impact on both the patients and the National Health Services. Therefore, it is likely to become an established, powerful and cost-effective way of treating head and neck cancers.